Diari Oficial de la Generalitat Valenciana


Sumari del DOGV 3926, del 26-01-2001 (2001/518)

Informació pública de l'aprovació definitiva del programa d'actuació integrada de la UA núm. 4.
-----------------------------------------------------------------------------------------------

### Dades del document

Número de DOGV
:   3926

Data del DOGV
:   26-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/518


Organisme emissor
:   Ajuntament d'Aielo de Malferit

Tipus de document
:   Anunci

Informació pública de l'aprovació definitiva del programa d'actuació integrada de la UA núm. 4. [2001/X518]
  
El Ple de l'Ajuntament, en sessió del dia 14 de desembre de 2000, va adoptar l'acord que s'hi transcriu:
  
8. UA núm. 4.
  
Primer
  
Optar per la gestió directa per a l'execució de l'actuació integrada de la UA núm. 4.
  
Segon
  
Aprovar definitivament el programa d'actuació integrada de la UA núm. 4 de sòl urbà de les normes subsidiàries de planejament d'Aielo de Malferit redactat per CM, Calidad, comprensiu d'alternativa tècnica, i avantprojecte d'urbanització.
  
Tercer
  
Estimar les següents al·legacions:
  
- L'al·legació segona formulada pel senyor Alfonso Egea Requena:
  
S'accepta aquesta al·legació i s'adjudica la parcel·la 21 amb terrenys de la parcel·la inicial 21 per a mantenir en dita parcel·la l'edifici destinat a magatzem. I es completa l'adjudicació afegint-li a l'edificació una part de terreny en triangle, fins el carrer del boxejador Hilario Martínez.
  
- Part de l'al·legació primera formulada pel senyor Antonio M. Belda Albuixech:
  
Això no obstant, comprovades les dades aportades per l'al·legant es confirma que va realitzar, aprovat per l'Ajuntament, la reparcel·lació voluntària de 398,4 metres quadrats de la seua parcel·la inicial de 701,8 metres quadrats. Per això no s'operarà equidistribució d'aprofitament sobre aquests terrenys, i estaran afectats únicament quant a càrregues d'urbanització. Respecte als 303,4 metres quadrats sobre els que no es va realitzar reparcel·lació voluntària s'inclouran en la reparcel·lació.
  
- L'al·legació presentada pels germans Egea Requena:
  
S'estima aquesta al·legació en el sentit d'intentar donar-li la major part de parcel·les adjudicades en terrenys de la seua propietat inicial, entenent que no seria possible en la seua totalitat, donat que s'ha de reubicar als propietaris afectats per zones verdes i vials. No obstant això, es procurarà recol·locar-los el més pròxims possibles a la seua parcel·la inicial.
  
- L'al·legació primera i en part la segona formulada pel senyor Emilio Barber Belda i pel senyor Joaquín Barber Belda:
  
A la primera.
  
Comprovada l'exactitud de la seua al·legació, es modifica la superfície inicial de les parcel·les aportades, 36, 37, 39 i 40. No obstant, les parcel·les 36 i 37 no sumen la totalitat de la superfície indicada per l'al·legant, donat que part de la seua parcel·la queda fora de l'àmbit de la UA-4.
  
A la segona.
  
S'accepta en part aquesta al·legació i les següents en quant es refereixen a situació de parcel·les adjudicades, reubicant la situació de les parcel·les adjudicades 35, 36 i 41, col·locant a les parcel·les 35-1, 36-1, 36-2, 37-1 en terrenys de la seua propietat i la resta reubicant-los en zones pròximes.
  
- L'al·legació formulada pel senyor Emilio Barber Belda en data 26 de maig de 2000, s'estima reproduint la contestació a les al·legacions anteriors per incidir en els mateixos termes.
  
- L'al·legació formulada pel senyor Joaquín Barber Belda en data 16 de maig de 2000, s'estima reproduint la contestació a les al·legacions anteriors per incidir en els mateixos termes.
  
- L'al·legació primera en part i tercera en part, presentada pel senyor Salvador Rico Martínez:
  
A la primera.
  
Revisada la superfície que déu considerar-se com aportada per haver-se realitzat prèviament cessions segons el criteri establert per als propietaris d'edificació inclosos en el Programa, la superfície computable a aquests efectes seria de 1205,91 m2. La resta de la superfície al·legada es troba fora de la UA 4.
  
A la tercera.
  
Comprovats els testimonis del Camí del Calvari es realitza l'amidament que va donar el resultat exposat en la contestació a l'al·legació 1ª.
  
Totes elles s'estimen en base a l'informe de l'equip redactor.
  
Desestimar les al·legacions formulades pel senyor Guillermo Castellote Más, senyor Miguel Escamilla Soriano, senyor José Giménez Espí i altres, senyor Salvador Rico Martínez, en part a la primera al·legació i la segona al·legació, senyor Miguel Mollá Mompó, senyora Julia Juan Borredá, senyor Vicente Palmí Colomer, senyor Rafael Vidal Belda i senyor Antonio Requena Ayguens, l'al·legació primera formulada pel senyor Alfonso Egea Requena, part de l'al·legació primera i la segona formulada pel senyor Antonio M. Belda Albuixech, en base a l'informe de l'equip redactor i aprovar definitivament el projecte de reparcel·lació forçosa que incorpora les rectificacions conseqüència de l'acceptació de les al·legacions que s'han referenciat. S'aprova així mateix la proposta de quotes d'urbanització i la seua imposició.
  
L'aprovació de la reparcel·lació forçosa produeix els efectes prevists i que es contenen als articles 167 a 170 del RDL 1/1992.
  
Quart
  
Notificar personal i individualment a tots els propietaris i interessats que han comparegut en l'expedient. L'aprovació de la reparcel·lació es publicarà al BOP, al DOGV, en un diari de difusió en la localitat i al tauler d'edictes de l'Ajuntament.
  
Cinquè
  
Estendre diligència d'aprovació definitiva per la Secretaria de la Corporació sobre la documentació del programa.
  
Sisè
  
Remetre còpia del programa a la COPUT.
  
Setè
  
Ordenar la publicació d'aquest acord al BOP de València.
  
Vuitè
  
Facultar l'alcalde per a que en nom de la Corporació intervinga en l'acord d'aprovació definitiva de la reparcel·lació forçosa i sol·licite a la Sra. Registradora de la Propietat d'Ontinyent que procedesca a la seua inscripció prèvia la seua protocol·lització davant de notari, i realitze les actuacions necessàries per a l'execució d'aquests acord.
  
Cosa que fem pública als efectes oportuns.